በአማራ ክልል በአርሶአደሮች ይዞታነት የተረጋገጠ የእርሻ መሬት ወደ ኮምፒዩተር የማስገባት ስራ ተከናወነ
አዲስ አበባ፤ 29/2005 (ዋኢማ) – በአማራ ክልል በአርሶአደሮች ይዞታነት የተረጋገጠ ከ6 ሚሊዮን በላይ የእርሻ ማሳ መረጃን ወደ ኮምፒውተር የማስገባት ስራ መከናወኑን የክልሉ አካባቢ ጥበቃ፣ መሬት አስተዳደርና አጠቃቀም ቢሮ ገለጸ። የቢሮ ሃላፊው አቶ ከበደ ይማም እንደገለጹት የባለይዞታዎችን መሬት በኮምፒተር መረጃው እንዲገባ መደረጉ በቀጣይ የካዳስተር ቅየሳ ስራ ለማከናወንና የሁለተኛ ደረጃ ማረጋገጫ ደብተርን ለአርሶአደሩ ለመስጠት ያስችላል። ከባለፉት ሁለት ዓመታት ጀምሮ በክልሉ በተመረጡ 69 ወረዳዎች በሚገኙ ከ1ሺ በላይ ቀበሌዎች የአርሶአደር፣ የተቋማት፣ የወል፣ የመንግስትና የድርጅት መሬቶች መረጃ ወደ ኮምፒተር የማስገባት ስራ መካሄዱንም ገልጸዋል። የመሬት መረጃን በክልሉ ወደኮምፒዩተር የማስገባት ስርዓት ተግባራዊ መሆኑ በቀጣይ የሁለተኛ ደረጃ የይዞታ ማረጋገጫ ደብተርን ለአርሶአደሩ ለመስጠትና ለሚካሄደው የካዳስተር ቅየሳ ስራ የሚኖረው ፋይዳ የጎላ እንደሆነም ጠቁመዋል፡፡ ይህም በአርሶአደሩ ዘንድ ከመሬት ጋር ተያይዞ በየጊዜው የሚነሱ አለመግባባቶች፣ ግጭቶችና የሚስተዋሉ የመልካም ችግሮችን በዘላቂነት ለመቅረፍ እንደሚያስችልም አመልክተዋል።በተለይም ሴቶች፣ ህጻናት፣ አካል ጉዳተኞችና አረጋውያን በውስጣቸው የመሬት ባለቤትነት መንፈስን በአስተማማኝ ሁኔታ እንደፈጠር የሚያደ ርግ ከመሆኑም በተጨማሪ የመሬታቸውን ለምነት በመጨመር ምርታማነትን እንዲያሳድጉ እንደሚያስችላቸውም አስታውቀዋል።እንደ ኢዜአ ዘገባ እንዲሁም በበጀት ዓመቱ በህገወጦች ተይዞ የነበረ ከ19ሺ ሄክታር በላይ የወል መሬት እንዲመለስ መደረጉን አመልክተው በተጭበረበረ ማስረጃና በሀሰት ምስክር በፍርድ ቤት የተነጠቁ ግለሰቦችም መሬታቸውን በህዝቡ በማስተቸት እንዲመለስ ተደርጓል ብለዋል፡፡